1. pielikums / Darba lapa

**1. uzdevums.** Nosaki pieprasījuma un piedāvājuma elastību! Kuram produktam, paaugstinoties tā cenai, pieprasītais daudzums mainīsies vairāk un kuram – mazāk?

|  |  |  |  |
| --- | --- | --- | --- |
| Produkts un situācijas apraksts | Kā cenas pārmaiņu ietekmē mainīsies pieprasītais vai piedāvātais daudzums | Secinājums par pieprasījuma un piedāvājuma (cenas) elastību | Faktors, kas ietekmē cenas elastību |
| 1. Par 7% paaugstinās cena elektrībai un apelsīniem. |  |  |  |
| 2. Par 5% samazinās sāls un kinobiļešu cenas. |  |  |  |
| 3. Par 10% paaugstinās 20 000 eiro vērta automobiļa un 0,70 eiro vērtas košļājamās gumijas cena. |  |  |  |
| 4. Izlādējas TV pults baterija un automobiļa elektroniskās atslēgas baterija, bet atslēgas bateriju atrod mājās. Abām baterijām cena pieaug par 20%. |  |  |  |
| 5. Kurš ražotājs spēs ātrāk palielināt piedāvāto daudzumu, ja par 6% pieaug gan piena, gan picu cena? |  |  |  |

**2. uzdevums.**

A. Lidsabiedrība izpētījusi, ka vasaras mēnešos biļešu pieprasījumu veido cilvēki, kuri grib doties atpūsties, un tie, kuri dodas komandējumos. To atspoguļo tabula.

|  |  |  |
| --- | --- | --- |
| Cena (eiro) | Pieprasītais daudzums (komandējumā) | Pieprasītais daudzums  (atpūtā) |
| 250  300  350  400 | 600  540  480  420 | 1200  900  600  300 |

2.1. Aprēķini pieprasījuma (cenas) elastības koeficientu tiem, kuri dodas komandējumos, un tiem, kuri dodas atpūtā, ja cenu no 300 eiro samazinātu līdz 250 eiro!

2.2. Secini, kurai ceļotāju kategorijai pieprasījums ir elastīgs un kurai neelastīgs, un pamato, kāpēc šāda situācija var veidoties!

2.3. Lidsabiedrība grib palielināt kopējos ieņēmumus un plāno samazināt cenu no 300 eiro uz 250 eiro. Palīdzi lidsabiedrībai izstrādāt risinājumu, kas tai nodrošinātu lielākos ieņēmumus!

B. Preces pieprasījums attēlots tabulā.

|  |  |  |
| --- | --- | --- |
| Cena (eiro) | Pieprasītais daudzums  pircējiem, kuru ienākumi ir  600 eiro/mēn. | Pieprasītais daudzums  pircējiem, kuru ienākumi ir  1000 eiro/mēn. |
| 4  5  6  7  8  9 | 20  16  12  8  4  0 | 25  23  16  11  6  1 |

2.4. Aprēķini pieprasījuma (cenas) elastības koeficientu pircējiem, kuru ienākumi ir 600 eiro/mēn., un tiem, kuru ienākumi ir 1000 eiro/mēn., ja cena paaugstinās no 4 eiro uz 5 eiro!

2.5. Secini, kāda ir pieprasījuma (cenas) elastība šajā cenu diapazonā abām grupām, un pamato, kāpēc elastības koeficienti ir atšķirīgi!

2.6. Aprēķini pieprasījuma (cenas) elastības koeficientu pircējiem, kuru ienākumi ir 600 eiro/mēn., un tiem, kuru ienākumi ir 1000 eiro/mēn., ja cena paaugstinās no 7 eiro uz 8 eiro!

2.7. Secini, kāda ir pieprasījuma elastība un kura grupa jutīgāk reaģē uz cenas pārmaiņām šajā cenas diapazonā!

**3. uzdevums.** Izvērtē situācijas!

**A**. Spēcīgas lietavas izraisa plūdus, kuru dēļ pusei zemnieku rudzu raža iet bojā.

3.1. Kā kaut daļēji zaudējumus var kompensēt zemnieki, kuriem raža ir iznīcināta?

3.2. Pamato, kā mainīsies ienākumi zemniekiem, kuriem raža nemaz necieta!

3.3. Pamato, kā varētu mainīties ieņēmumi zemniekiem, kuriem lietavas iznīcināja daļu ražas!

**B**. Smēķēšana ir kaitīga. Valdība grib samazināt cigarešu patēriņu par 25%. Eksperti noskaidroja, ka cigarešu pieprasījuma (cenas) elastības koeficients ir 0,5. Cigarešu paciņas cena ir 3,00 eiro.

5.4. Veic nepieciešamos aprēķinus un pierādi, kas valdībai jādara, lai cigarešu patēriņu samazinātu par 25%!

3.5. Valdība pieņem un īsteno šos ieteikumus. Pamato, kad valdības lēmumam sekas būs jūtamākas – īstermiņā vai ilgtermiņā!

**C**. Reizi mēnesī ražotājs piegādā veikalam 720 preču, kuru cena ir 5,00 eiro/vien. un derīguma termiņš ir 1 mēnesis. Mēnesī ir 30 dienu, un 29 dienās veikals ir pārdevis 690 preces vienību. Preces pieprasījuma (cenas) elastības koeficients ir 2,0.

3.6. Kā jārīkojas veikala vadītājam, lai visas preces tiktu pārdotas derīguma termiņa laikā?